laion/Wikipedia-Exotic huggingface dataset:
קוואזי-איזומטריה

בטופולוגיה של מרחבים מטריים, קוואזי-איזומטריה היא פונקציה f : X → Y {\displaystyle f:X\rightarrow Y} ממרחב מטרי X {\displaystyle X} למשנהו Y {\displaystyle Y} , השומרת על המבנה המטרי באופן רופף, במובן הבא: קיימים קבועים λ , C {\displaystyle \lambda ,C} כך שלכל x , x ′ ∈ X {\displaystyle x,x'\in X} מתקיים d Y ( f ( x ) , f ( x ′ ) ) < λ ⋅ d X ( x , x ′ ) + C {\displaystyle d_{Y}(f(x),f(x'))<\lambda \cdot d_{X}(x,x')+C} ו- d X ( x , x ′ ) < λ ⋅ d Y ( f ( x ) , f ( x ′ ) ) + C {\displaystyle d_{X}(x,x')<\lambda \cdot d_{Y}(f(x),f(x'))+C} ; ובנוסף לזה, לכל y ∈ Y {\displaystyle y\in Y} קיימת נקודה x ∈ X {\displaystyle x\in X} כך ש- d Y ( f ( x ) , y ) < C {\displaystyle d_{Y}(f(x),y)<C} . משמעות התנאי הראשון היא שלפונקציה מותר לשנות את המרחק בין נקודות, אבל במידה מתונה בלבד; בפרט, אם המרחק בין נקודות גדל לאינסוף, כך גם המרחק בין התמונות שלהן. התנאי השני מכריח את הפונקציה לכסות חלק משמעותי מן המרחב השני: כל נקודה ב- Y {\displaystyle Y} נמצאת במרחק C {\displaystyle C} לכל היותר מנקודה שהגיעה מ- X {\displaystyle X} . מרחבים שיש ביניהם קוואזי-איזומטריה הם מרחבים קוואזי-איזומטריים. זהו יחס שקילות: הרכבה של קוואזי-איזומטריות היא קוואזי-איזומטריה, ולכל קוואזי-איזומטריה מ- X {\displaystyle X} ל- Y {\displaystyle Y} יש קוואזי-איזומטריה בכיוון ההפוך, מ- Y {\displaystyle Y} ל- X {\displaystyle X} . מרחבים איזומטריים הם בפרט קוואזי-איזומטריים. קוואזי-איזומטריה מודדת את המבנה של המרחב בקנה מידה גדול בלבד. למשל, כל מרחב קוואזי-איזומטרי למרחב המתקבל כשמוציאים ממנו כדור (גדול ככל שיהיה). בפרט, כל המרחבים החסומים קוואזי-איזומטריים זה לזה. לכל חבורה, ובפרט כאלה שהן אינסופיות אבל נוצרות סופית, אפשר להתאים את גרף קיילי שלה ביחס לקבוצת יוצרים (סופית) נתונה; גרף כזה אפשר להפוך באופן טבעי למרחב גאודזי. שינוי של קבוצת היוצרים משנה את הגרף, אבל כל הגרפים המתקבלים באופן כזה עבור חבורה נתונה הם קוואזי-איזומטריים זה לזה. אפילו גרפי קיילי של כל שתי חבורות בעלות מידה משותפת הם קוואזי-איזומטריים זה לזה. אמנם, גם לחבורות שאינן בעלות מידה משותפת יכולים להיות גרפי קיילי קוואזי-איזומטריים, ובכל זאת, מבנה הגרף - עד כדי קוואזי-איזומטריה - מלמד רבות על החבורה. אם G {\displaystyle G} ו- H {\displaystyle H} נוצרות סופית ויש להן גרפי קיילי קוואזי-איזומטריים, ואם G {\displaystyle G} היא סופית, בעלת הצגה סופית, דמוי-אבלית, דמוי-נילפוטנטית, דמוי-חופשית, אמנבילית או היפרבולית, אז H {\displaystyle H} מקיימת את אותה תכונה. מאידך, יש דוגמאות לחבורה פתירה נוצרת סופית, וחבורה שאינה דמוי-פתירה, עם גרפי קיילי קוואזי-איזומטריים. גם תכונת T של קשדן אינה נשמרת תחת קוואזי-איזומטריה של החבורות. איזומטריה גרף קיילי Survey on geometric group theory, Wolfgang Luck, 2008.
כיסוי קוד

בהנדסת תוכנה, כיסוי קוד (באנגלית: Code coverage) הוא מדד (באחוזים) המעיד עד כמה מקיפות בדיקות התוכנה את קוד התוכנה. ישנם מדדים שונים לקביעת כיסוי הקוד על פי קריטריון מוגדר כלשהו. המדדים משמשים לקביעת איכות עומק של תהליך הבדיקה של התוכנה, כשהשאיפה היא להגיע ל-100% כיסוי: כל שורת קוד תהיה מכוסה בבדיקות, לפי קריטריון הכיסוי הנבחר. בתוכנות שהן יותר מבסיסיות יעד זה קשה מאוד להשגה בגלל בעיית התפוצצות מצבים בתוכנה. מדדים עיקריים בשימוש תעשיית התוכנה: כיסוי משפטים (Statements Coverage) - אחוז משפטי התוכנית (פקודות קוד המקור), שהורצו במהלך הבדיקה. כיסוי מסלולים (Path Coverage) - אחוז מסלולי הבקרה, שהורצו במהלך הבדיקה. כיסוי תתי-שגרות (Function Coverage) - אחוז תתי-השגרות בתוכנית, שהופעלו במהלך הבדיקה. כיסוי הסתעפויות (Branching Coverage) - אחוז ההסתעפויות (נקודות פיצול), שכוסו במהלך הבדיקה. כיסוי תנאים (Condition Coverage) - אחוז משפטי התנאי, שכוסו במהלך הבדיקה. כיסוי כניסות ויציאות (Entry/Exit Coverage) - אחוז נקודות כניסה ויציאה בתתי-שגרות, שכוסו במהלך הבדיקה. כיסוי לולאות (Loop Coverage) - אחוז הלולאות, שכוסו במהלך הבדיקות, כך שכל לולאה הורצה 0, 1 או כמה פעמים. תיאור כללי של רוב ממדי כיסוי הקוד העיקריים ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
לא יכול בלי

לא יכול בלי (באנגלית: ‎40 Days and 40 Nights) היא קומדיה רומנטית על חייו של מאט סילבן בגילומו של ג'וש הארטנט, המתנזר מכל מגע מיני למשך תקופת התענית הנוצרית. מאט אובססיבי בכל הקשור לחברתו לשעבר ניקול למרות שחלפו כבר 6 חודשים. אובססיה זו מונעת ממנו ליצור קשרים חדשים עם נשים. אחיו הכומר ג'ון חושב שהבעיה היא מינית וכאשר מתחילה תקופת ה"תענית" הנוצרית מחליט מאט להתנזר מכל מגע מיני למשך 40 יום. בתחילה מאט מרוצה מהתהליך ומרגיש טוב עם עצמו. לאחר כמה ימים הוא פוגש במכבסה את אריקה והם מתחילים לצאת, אך סירובו של מאט להתנשק לאחר הפגישה לא מתקבל בקלות. בינתיים מגלים חבריו לעבודה של מאט על התנזרותו ומתחילים להמר על היום בו ישבר. לאחר שבנות המשרד שומעות גם הן על ההימורים הן מנסות בדרכים שונות לפתות אותו ולזכות בכסף. מאט מצליח לעמוד כנגד כל הפיתויים וביום האחרון מזמין את אריקה למפגש חצות בביתו כדי לסיים את ההתנזרות. באותו יום כאשר ריאן שותפו לדירה מחליט לצאת עם חברתו, מאט מבקש ממנו שישאיר את הדלת פתוחה לאריקה ויאזוק אותו למיטה בעזרת זוג אזיקים כדי שלא יתפתה לסיים את ההתנזרות לפני בואה של אריקה. בזמן שהוא נרדם מגיעה לדירה חברתו לשעבר ניקול ששמעה על ההימורים ואונסת אותו כדי לזכות בכסף. אריקה שמגיעה מיד אחר כך כועסת על מאט ועוזבת אותו. לאחר כמה ימים חברתה של אריקה מצליחה לשכנע אותה באהבתו של מאט והם זוכים לממש אותה בסצנת הסיום. למרות שהסרט מוגדר כקומדיית נעורים ואיננו מתיימר להיות רציני. סצנת האונס בסופו עוררה ביקורת רבה על הקלות בה נתפס האונס כאשר הוא מבוצע על ידי אישה ולא להפך. הסרט איננו מתייחס לאונס כאל אקט שלילי ואף רואה בו קטע קומי. ארגונים נוצריים כגון הליגה הקתולית בארצות הברית מחו כנגד הזילות שבו מוצגת תקופת התענית. שמו של הסרט בעברית מרמז על סרט דומה מ-1999 בשם "Giving It Up" ששמו בעברית "לא יכול בלי זה", אך למרות ששני הסרטים מאותו הסוגה ובעלי עלילה דומה אין קשר ביניהם. ג'וש הארטנט - מאט סוליבן שאנין סוסאמון - אריקה סוטון פאולו קוסטנזו - ריאן ונסה שו - ניקול מגי ג'ילנהול - סאם עמנואל ווז'יי - סוזי מונה מזור - קנדי ג'ארד פול - דאנקן אתר האינטרנט הרשמי של לא יכול בלי "לא יכול בלי", במסד הנתונים הקולנועיים IMDb (באנגלית) "לא יכול בלי", באתר נטפליקס "לא יכול בלי", באתר AllMovie (באנגלית) "לא יכול בלי", באתר Rotten Tomatoes (באנגלית) "לא יכול בלי", באתר Box Office Mojo (באנגלית) "לא יכול בלי", באתר Metacritic (באנגלית) "לא יכול בלי", באתר אידיבי "לא יכול בלי", במסד הנתונים הקולנועיים KinoPoisk (ברוסית) "לא יכול בלי", ביקורת על הסרט באתר "עין הדג"
אסטונים

אסטונים (באסטונית: eestlased) הם עם אוגרו-פיני ששורשיו בהרי־אורל, אשר דובר את השפה האסטונית כשפת אם ומהווה רוב באסטוניה. בשנת 2007 התגוררו באסטוניה כ-940,000 אסטונים, כאשר לצדם מתגוררים כ-400,000 רוסים שמהווים מיעוט לאומי במדינה. בתקופה שאסטוניה הייתה חלק מהאימפריה הרוסית (1710-1917), אסטונים רבים קיבלו חלקות-אדמה באזור של סנקט פטרבורג, בסיביר ובאבחזיה. בכל מקום שהאסטונים התיישבו הם שמרו על שפתם, על דתם ועל תרבותם. חלק מהכפרים שהאסטונים הקימו, קיימים עד ימינו, כמו, למשל, הכפר אסטו-סדוק (Esto-Sadok) באזור סוצ'י, שברוסיה (על-יד הגבול עם אבחזיה) והכפר אסטו-חגינסקויה (Esto-Khaginskoye) באבחזיה. ב-14 ביוני 1941, כשנה לאחר סיפוחה של אסטוניה לברית המועצות, כ-10,000 אסטונים גורשו לסיביר על ידי השלטון הסובייטי. בשנת 1944 אסטונים רבים, שחששו מצבא ברית המועצות המתקרב ומהדיכוי הצפוי מצד השלטון הסובייטי, היגרו לשוודיה, קנדה וארצות הברית. האסטונים המשיכו לשמור על השפה האסטונית ועל התרבות שלהם גם בגלות והקימו לשם-כך בתי-ספר ומרכזי-תרבות. בחודש מרץ 1949 כ-40,000 אסטונים (רובם נשים וילדים, שחלקם מתו בדרך) גורשו לסיביר על ידי השלטונות של ברית המועצות, כפעולת הפחדה, שיועדה להפחית את ממדי-הסיוע ושיתוף-הפעולה של האזרחים עם הפרטיזנים (באסטונית: metsavennad,"אחיי-היערות"), שהסתתרו ביערות ונלחמו בכוחות הביטחון של ברית המועצות. באפריל 1988 נוסדה באסטוניה מפלגת "החזית האסטונית העממית", עם מצע עצמאי. המועצה העליונה של הרפובליקה נהפכה לגוף המחוקק, ורשות זו הכריזה על ריבונות בתאריך 16 בנובמבר 1988 וחוקקה חוק עצמאות כלכלית, חוק שהעניק לאסטונית מעמד של שפה רשמית וחוקי הצבעה מקומיים וממלכתיים. שנה לאחר מכן התרחב הספקטרום הפוליטי באסטוניה ונוצרו מפלגות חדשות. אסטוניה ערכה בחירות חופשיות למועצה העליונה ב־18 במרץ 1990. כל האזרחים היו זכאים להשתתף בבחירות, בכללם 50,000 החיילים הסובייטים שנמצאו בתחומי אסטוניה. החזית העממית, שהייתה מורכבת ממפלגות שמאל ומרכז, צברה רוב פרלמנטרי. במאי 1990 הוחלט לשמור את השם "רפובליקת אסטוניה" ורק חוקי אסטוניה הוכרזו כתקפים. אחרי יותר משלוש שנות משא ומתן, ב־31 באוגוסט 1994, עזב צבא הפדרציה הרוסית את אסטוניה, ומאז הייתה למדינה עצמאות מלאה. השפה האסטונית דומה לפינית והיא קרובה-רחוקה של השפה ההונגרית. רוב האסטונים הם נוצרים-לותרנים במוצאם, אך יש גם נוצרים-אורתודוקסים (ראה נצרות אורתודוקסית), מתודיסטים ואוונגליסטים. בימינו רק אסטונים מעטים מצהירים על זיקתם לדת ושיעור המבקרים בכנסיות באופן קבוע לא עולה על 7%. סטו אסטונית היסטוריה של אסטוניה מדיה וקבצים בנושא אסטונים בוויקישיתוף
גולן (פירושונים)

האם התכוונתם ל... רמת הגולן – רמה שטוחה השוכנת בין נהר הירמוך מדרום והר החרמון מצפון, ממזרח לכנרת ולעמק החולה חוף גולן – אחד מחופיה הישראלים של ימת הכנרת מועצה אזורית גולן – המועצה האזורית אליה משתייכים מרבית היישובים ברמת הגולן, מצדו שבשליטת מדינת ישראל גולן (עיר מקראית) – עיר מקראית באזור הבשן, ששימשה כעיר מקלט גולן (רק"מ) – נושא גייסות גלגלי ממוגן מאסיבית אשר נועד להתמודד עם מטעני צד כבדים ומוקשים עוצבת גולן – אגד ארטילרי בפיקוד הצפון גולן טלקום – חברת תקשורת סלולרית ישראלית שהחלה את פעילותה במאי 2012 תנועת גוּלֵן (Gülen movement) – בהנהגתו של פֶטְהוּללה גוּלֵן, שלה השפעה גדולה בפרט בטורקיה אישים אבירמה גולן – עיתונאית וסופרת ישראלית אייל גולן – זמר, מפיק מוזיקלי ומנחה טלוויזיה ישראלי איתמר גולן – פסנתרן ישראלי איתן גולן – קצין משטרה ישראלי, סמנכ"ל משרד ראש הממשלה וראש מועצת אפרת אלירן גולן – טרוריסט ישראלי אלין גולן – זמרת ושחקנית ישראלית, בתם המשותפת של אייל גולן ואילנית לוי אראלה גולן – חברת הכנסת מטעם מפלגת שינוי אריה גולן – שדרן רדיו אריה גולן (קצין) – תת-אלוף בצה"ל, קצין הנדסה ראשי ארנה גולן – חוקרת ספרות עברית וסופרת גליה גולן – חוקרת מדע המדינה ופעילת שמאל דוד גולן (יליד 1928) – היסטוריון ישראלי המתמחה בעת העתיקה דוד גולן (מנכ"ל) – מנכ"ל ישראלי, בין השאר היה מנכ"ל הבנק הבינלאומי הראשון וחברת "דנות" דוראל גולן – פסנתרנית דינה גולן – זמרת ושחקנית תיאטרון דפנה גולן – סוציולוגית ופעילת זכויות אדם חגי גולן – עיתונאי ישראלי, לשעבר עורך העיתון "גלובס" חגי גולן (קצין) – מפקד חטיבה 656 של צה"ל יאיר גולן – אלוף במילואים בצה"ל, חבר כנסת יהודה גולן (אשנפלד) – תת-אלוף (מיל') בצה"ל יצחק גולן (פירושונים): יצחק גולן (קצין) – דובר צה"ל בין השנים 1977–1979 יצחק גולן (חבר הכנסת) – חבר הכנסת מטעם המפלגה הפרוגרסיבית יצחק גולן (עיתונאי) – שדרן רדיו, מראשוני קול ישראל ירון גולן – מו"ל ישי גולן – שחקן מאי גולן – פוליטיקאית ישראלית מיכאל גולן – איש עסקים, הקים את גולן טלקום מירי גולן – תנ"צ במשטרה מנחם גולן – מפיק קולנוע מתי גולן – עיתונאי וסופר נחום גולן – מפקד חטיבת גולני במלחמת העצמאות נתי גולן – תת–אלוף בצה"ל, בעל עיטור הגבורה עדן גולן – זמרת ישראלית-רוסייה, שייצגה את מדינת ישראל באירוויזיון 2024 עודד גולן – מהנדס ואספן עתיקות, מעורב בפרשית זיוף עתיקות בגינה הוא עומד למשפט עומר גולן – כדורגלן עמוס גולן – איש צבא ישראלי, מפקד דובדבן, ממציא ומפתח רובה הקורנרשוט פֶטְהוּללה גוּלֵן (Gülen) – איש ציבור מוסלמי אדוק, אימאם לשעבר, וסופר טורקי, היה מנהיגה הרוחני של מפלגת הצדק והפיתוח של טורקיה צביה גולן – סופרת ישראלית ציון גולן – זמר, מלחין ומשורר שירי גולן – שחקנית שמאי גולן – סופר ועורך שמואל גולן – איש חינוך מראשי החינוך הקיבוצי שמחה גולן – איש ציבור גילן אישים ששמם הפרטי הוא גולן
שעון זר השושן הצחור

שעון זר השושן הצחור (ברוסית: Букет лилий) הוא ביצת פברז'ה מעוטרת שהכין התכשיטן הרוסי פטר קארל פברז'ה בשנת 1899 עבור הצאר האחרון של רוסיה, ניקולאי השני. ניקולאי העניק את הביצה במתנה לרעייתו, הצאריצה אלכסנדרה פיודורובנה. כיום הביצה מוצגת במוזיאון נשקיית הקרמלין שבמוסקבה. הביצה היא שעון המוצב על בסיס. הביצה עשויה זהב ומעוטרת באמייל על חריטה מסוג "גִיוֹשֶה" ("Guilloché"). השעון כולל שנים עשר חלקים המעוטרים בחגורת יהלומים. חגורת היהלומים מסתובבת, ועלייה מצוירות שתים עשרה ספרות רומיות. את השעה ניתן לראות על פי ראש חץ עשוי יהלומי סלע המצביע על השעה (החץ קבוע, וחגורת השעות היא המסתובבת סביב הביצה). בסיס הביצה מעוטר ועליו כתוב תאריך הייצור - שנת 1899 בספרות המשובצות יהלומים. כמו כן הבסיס מעוטר בעיטורי רוזטה (דמויי ורד). מפתח עשוי זהב מותח את מנגנון השעון. בראש השעון ניצב זר של שושנים צחורות עשוי אוניקס. בכל אחד מהפרחים שלושה יהלומים ורודים, והעלים והגבעולים של הזר עשויים זהב. הבחירה בפרחים לעיטור הביצה נעשתה על פי המשמעות בשפת הפרחים שהייתה נהוגה באותה תקופת זמן - השושן הצחור מסמל תום וטוהר ואילו הוורד מסמל אהבה. כבכל ביצה פברז'ה, גם בביצה זו הייתה "הפתעה" - ניתן היה לפתוח את הביצה ובתוכה היה תליון עשוי אודם ויהלומים. תליון זה אבד במהלך השנים. מדיה וקבצים בנושא שעון זר השושן הצחור בוויקישיתוף תיאור הביצה ותמונות שלה
קונסטנטין השלישי, מלך סקוטלנד

קונסטנטין השלישי (באנגלית: Constantine III, בגאלית סקוטית: קאוסאנטין מק קואילאין- Causantín mac Cuiléin באיות עתיק, Còiseam mac Chailein באיות מודרני, כלומר "קונסטנטין בנו של קולין";‏ 971 לערך - 997) היה מלך סקוטלנד משנת 995 ועד מותו. בעבר נקרא בכינוי "קונסטנטין הרביעי" מאחר שספירת מלכי סקוטלנד כללה גם את קאוסטנטין, מלך הפיקטים, אולם מחקרים היסטוריים מהתקופה הוויקטוריאנית קבעו כי קונסטנטין היה השלישי מבין מלכי סקוטלנד אשר נשא בשם זה. קונסטנטין היה בנו של קולן, מלך סקוטלנד (Cuilén mac Iduilb). קונסטנטין הומלך כמלך סקוטלנד לאחר מותו של קנת השני (סינאד מק מל קולם), אשר ככל הנראה נרצח על יד פינגואלה, בתו של קונקאר מורמאר אנגוס. היסטוריונים סבורים שהרצחו של קנת בוצע ביוזמת קונסטנטין. ג'ון מפרדון מכנה את קונסטנטין בכינוי "הקירח" אולם אין עדויות אחרות להיות קונסטנטין קירח. על פי "דברי ימי מלכי אלבה" מלך קונסטנטין 18 חודשים. "דברי ימי טיגרנאך" מציין כי קונסטנטין נהרג בקרב בשנת 997, ככל הנראה בראת'אינבראמונד (Rathinveramond) - במפגש נהר אלמונד עם הנהר טיי, בסמוך לפרת'. ככל הנראה קנת השלישי הרג את קונסטנטין ומלך אחריו. לקונסטנטין לא היו צאצאים. מדיה וקבצים בנושא קונסטנטין השלישי, מלך סקוטלנד בוויקישיתוף קונסטנטין השלישי, מלך סקוטלנד, באתר אנציקלופדיה בריטניקה (באנגלית)
זנב

הזנב הוא חלק גמיש בגופם של בעלי חיים, היוצא בחלקו האחורי. זנב מאפיין בעיקר בעלי חוליות, אצלם מהווה את קצה עמוד השדרה, וקיים גם אצל חלק מחסרי החוליות, למשל עקרבים. מתן יציבות, למשל אצל חתול. שחייה, למשל אצל תנינאים. גרוש זבובים, למשל אצל פרה. אחיזה נוספת, למשל אצל קוף עכביש שחור ראש. הגנה, הזנב יכול לשמש כשוט ולעיתים, כגון אצל אנקילוזאוריים, הוא מצויד אף בכלי נשק בקצהו: במעין אלת עצם או בדוקרניים. מילוט, למשל אצל לטאות (כמו השממית), אשר במצב מצוקה מנתקות את זנבן המפרפר ומותירות אותו ביד הלוכד. לטאה כזו מגדלת זנב חדש לאחר מכן, הנופל באיכותו מן הזנב המקורי. תקשורת, למשל אצל איילה, המאותתת בזנבה לעופריה לעקוב אחריה בסבך. רוב החתולים מביעים עצבנות בטלטלם את זנבם, אף כי יש יוצאים מן הכלל. חתולים סומרים את זנבם כדי להראות מפחידים יותר. כלב מבוית מביע שמחה בכשכשו בזנבו. גם שועלים שבויתו החלו לכשכש בזנבם לגילוי שמחה. לזנב תפקיד חשוב בתעופתם של עופות. במהירויות נמוכות מגביר הזנב את העילוי. הזנב גם מפחית את המערבולות של שפת הזרימה, ומשמש להיגוי וייצוב. האדם צד בעלי חיים, כמו שועלים, כדי להתהדר בזנבותיהם ולהשתמש בהם בתעשיית הפרוות. שיער זנב סוס משמש לייצור מברשות, מכחולים, קשתות לכלי מיתר דוגמת כינור או קונטרבס ומטאטאים באיכות גבוהה. יש הנוהגים לקצוץ את זנבם של כלבים גזעיים גדולים, כמו רוטווילר. יש ביניהם הטוענים כי נשקפת לכלב סכנת נקיעת עמוד השדרה אם לא יקוצץ זנבו, מכיוון שהוא עלול לחבוט בו בחוזקה רבה מדי. תחרויות יופי של גזעים מסוימים מחייבות קיצוץ הזנב. במדינות מסוימות מוגדר קיצוץ זנב של בעלי חיים כהתעללות, ונאסר על פי חוק. זנב של למור קטה כבשה עם אליה שכווי הלענה נמר עביד צהוב לווייתן גדול-סנפיר קצאל זכר זנב העכסן זנב של טווס זכר זנב שור בלדד השוחי, למה בעצם לאנשים אין זנב?, באתר כלכליסט, 3 בפברואר 2011 מור גרינשטיין, גליליאו צעיר, מדוע לחלק מהחיות יש זנב?, באתר ynet, 22 באוקטובר 2006 ד"ר גל חיימוביץ', סוד הזנב הנעלם, במדור "חדשות מדע" באתר של מכון דוידסון לחינוך מדעי, 11 במרץ 2024 זנב, באתר אנציקלופדיה בריטניקה (באנגלית)
קז'ימייז' דולני

קז'ימייז' דולני (בפולנית: Kazimierz Dolny; בפי יהודי העיר: קוזמיר דלובלין) היא עיר השוכנת על גדות הוויסלה במחוז פולאווי (Puławy) בפרובינציית לובלין שבמזרח פולין. במאה ה-14 רכש המלך קז'ימייז' השלישי ("הגדול") כפר, שעד ימיו נקרא "וייצ'נה וולה" ושינה את שם המקום לקז'ימייז' על שמו. העיר התפתחה במאה ה-16 כאשר היוותה צומת מסחר בדגנים. בתקופה בין מלחמות העולם האזור היה מוכר כ"כפר אמנים". בין האמנים שהיו מבקרים באזור בקביעות וציירו את השטטל נמנים אברהם אדולף ברמן, שמואל פינקלשטיין, מאוריצי מינקובסקי ורבים נוספים. בשנת 1937 בעיר צולם סרט הדיבוק. כיום משמשת העיר אתר תיירות פנים וחוץ והיא ידועה בזכות כיכר העיר המוקפת מבנים בסגנון רנסאנס. כבר בימי המלך קז'ימייז' השלישי ("הגדול") הייתה בעיירה קהילה יהודית קטנה. המלך העניק לקהילה כתב זכויות ועקב כך הפכה העיירה יעד להגירת יהודים אליה. הצלחת היהודים הביאה לקנאה, שהביאה לאיסורים שונים בתחילת המאה ה-17. על היהודים נאסרו סוגי מסחר שונים שבהם זכו להצלחה ודחקו את רגלי הסוחרים הפולנים וכן נאסר עליהם לייצר בירה. איסור נוסף היה על מגורים בבתים המשקיפים על כיכר העיר. כאשר סובייסקי נבחר כמלך פולין הוא שחרר את היהודים ממסים ואישר את כל הזכויות שהיו ליהודים תחת שלטון המלכים הקודמים. במהלך השנים בוטל גם איסור המגורים והקהילה פרחה מחדש. במאה ה-19 הקים הרב יחזקאל טאוב, מתלמידיו של החוזה מלובלין, את חסידות קוזמיר. בשנת 1897 נמנו בעיר 1,772 יהודים, ובשנת 1921 נמנו בה 1,382 יהודים, כמחצית מתושביה באותה עת. בתקופת השואה הוקם בעיר יודנראט שבתיווכו, ובסיוע כוח משטרה יהודי, הכריחו הנאצים את יהודי העיר לעסוק בעבודות כפייה ולסלול כביש הבנוי מאבני המצבות של בית העלמין היהודי. לאחר השואה הוקם "קיר מצבות" משרידי מצבות אלו. במאי 1940 הוקם גטו אליו הובאו גם יהודים מפולאווי והסביבה. במהלך 1942 הובלו חלק מהיהודים ששרדו את המחלות והעבודה הקשה לבלזץ. בסוף 1942 הייתה העיר "נקייה" מיהודיה. בשנת 2018 החל מאבק משפטי בין העירייה ובין צאצאי הרב יחזקאל מקוזמיר, עקב גילוי שרידי בית העלמין העתיק של העיירה שהוחרב על ידי הנאצים ושוכן כעת מתחת למגרש כדורגל סמוך לבית ספר יסודי. החסידים, בייצוג הארגון J-nerations, תובעים מהעירייה לאשר את הפיכת המקום לאתר המקודש ליהודים ולהקים בו מבנה לציון קבר רבם. מבין יהודי העיר, התפרסם הצייר והפסל חיים גולדברג. בעיירה גדל גם הצייר שמואל וודניצקי. מ. צאנין, קוזמיר בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 42–49 מדיה וקבצים בנושא קז'ימייז' דולני בוויקישיתוף אתר האינטרנט הרשמי של קז'ימייז' דולני על המקום תמונת קיר המצבות קז'ימייז' דולני (Kazimierz Dolny), באנציקלופדיה של הגטאות, באתר יד ושם לאורה קרגו, קז'ימייז' דולני, אנציקלופדיה של המחנות והגטאות (כרך II, חלק A, עמ' 645–647), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ספר יזכור לקהילת קוזמיר דלובלין, בספריית העיר ניו יורק קז'ימייז' דולני באתר מרכז מורשת יהדות פולין "קז'ימייז' דולני", באתר השטעטל הווירטואלי "קז'ימייז' דולני", באתר JewishGen (באנגלית) העיירה שבנתה מגרש על הקברים היהודים, סרטון באתר יוטיוב קז'ימייז' דולני (פולין), דף שער בספרייה הלאומית כתבת כאן 11 על מאבק החסידים להצלת בית הקברות.
מונה מזור

מונֵה "הפי" מזור (באנגלית: Monet "Happy" Mazur; נולדה ב-17 באפריל 1976) היא שחקנית אמריקאית ממוצא יהודי. מזור נולדה בלוס אנג'לס, קליפורניה. בתם של ולארי צ'אסין, דוגמנית עבר ושל רובי מזור, מאייר בתעשיית המוזיקה והמנהל לשעבר של בילי ג'ואל; אשר היה ידוע בשל יצירת הלוגו של ה"לשון" לסינגל "Tumbling Dice" של הרולינג סטונס. מזור היא הבכורה מבין ארבעה אחים ולה שלושה אחים קטנים. שמותיהם הפרטיים נלקחו משמות המשפחה של אמנים מפורסמים (מונה על שם קלוד מונה, אח על שם מאטיס, ואחים תאומים על שם סזאן ומירו). מזור היא ממוצא יהודי מצד אביה. בן דודה של מזור הוא הזמר אפיק מזור מלהקת Crazy Town, בה הופיעה בקליפ לשיר שלהם "Revolving Door" משנת 2001. מזור החלה את קריית הדוגמנות בגיל העשרה. ב-1993 השתתפה בסרטה הראשון "החיים על פי משפחת אדמס" והשתתפה בפרויקטים שונים בעיקר כדמות האישה הסקסית והמפתה ביניהם פרסומות טלוויזיה לרשת גאפ ב-2002. ב-2004 קיבלה את התפקיד המשמעותי הראשון בו שיחקה כאמנית מפתה בסרט "מהיר ללא גבולות". בשנים שלאחר מכן הופיעה במספר סרטי קולנוע וסדרות טלוויזיה, כמו: "שולחן לחמישה", "ימי חיינו", "זירת הפשע: מיאמי", "ג'ק וג'יל". בנוסף למשחק השתתפה מזור גם בשירה ובדיבוב והופיעה עם הפוסיקט דולז. כמו כן הקימה להקה שנקראה Nancy Raygun. באפריל 2005 נישאה מזור לבמאי הקולנוע הבריטי אלכס דה רקוף, ויש להם שני בנים, דניאל, יליד 2005 ובשנת 2011 נולד בנם השני. ביולי 2018, הם החלו בהליכי גירושין. מונה מזור, במסד הנתונים הקולנועיים IMDb (באנגלית) מונה מזור, באתר AllMovie (באנגלית) מונה מזור, במסד הנתונים הקולנועיים KinoPoisk (ברוסית)
אולימפיאדת השחמט 1935

אולימפיאדת השחמט השישית אורגנה על ידי פיד"ה וכללה תחרות פתוחה, תחרות לנשים ומספר אירועים נוספים לקידום השחמט. היא התקיימה בוורשה, שבפולין, בין 16 באוגוסט ל-31 באוגוסט 1935. הלוח הראשון: מדליית זהב - סאלו פלור (צ'כוסלובקיה) עם תוצאה 13 מ-17 (76.5%) מדליית כסף - אלכסנדר אלכין (צרפת) עם תוצאה 12 מ-17 (70.6%) מדליית ארד - סבלי טרטקובר (פולין) עם תוצאה 11.5 מ-17 (67.6%) מדליית ארד - גדעון סטולברג (שוודיה) עם תוצאה 11.5 מ-17 (67.6%) הלוח השני: מדליית זהב - אנדור לילינטל (הונגריה) עם תוצאה 15 מ-19 (78.9%) מדליית כסף - פאולין פרידמן (פולין) עם תוצאה 11.5 מ-16 (71.9%) מדליית ארד - יסטה סטולץ (שוודיה) עם תוצאה 12 מ-19 (63.2%) מדליית ארד - חקובו בולבוצ'אן (ארגנטינה) עם תוצאה 12 מ-19 (63.2%) הלוח השלישי: מדליית זהב - אריך אליסקסיס (אוסטריה) עם תוצאה 15 מ-19 (78.9%) מדליית כסף - קורנל האוושי (הונגריה) עם תוצאה 8 מ-11 (72.7%) מדליית ארד - אברהם קופצ'יק (ארצות הברית) עם תוצאה 10 מ-14 (71.4%) הלוח הרביעי: מדליית זהב - ארתור דייק (ארצות הברית) עם תוצאה 15.5 מ-18 (86.1%) מדליית כסף - גוסטה דניאלסון (שוודיה) עם תוצאה 15 מ-19 (78.9%) מדליית ארד - פטר טריפונוביץ' (יוגוסלביה) עם תוצאה 12.5 מ-16 (78.1%) לוח עתודה: מדליית זהב - ישראל הורוביץ (ארצות הברית) עם תוצאה 12 מ-15 (80%) מדליית כסף - ייז'י פליקאן (צ'כוסלובקיה) עם תוצאה 10.5 מ-15 (70%) מדליית ארד - מרקוס לוצקיס (ליטא) עם תוצאה 11 מ-16 (68.8%) באולימפיאדה זו השתתפה בפעם הראשונה משלחת מארץ ישראל שכללה את: יוסף פורת 5+,7=6- דוד אנוך 6+,5=,6- יוסף דובקין 2+,6=,7- ויקטור וינץ 2+,2=,9- משה צ'רניאק 6+,2=,5- להלן התוצאות הקבוצתיות: נגד איטליה 2:2 - תיקו נגד אירלנד 0:4 - ניצחון נגד צרפת 3:1 - הפסד נגד לטביה 3:1 - הפסד נגד שווייץ 0.5:3.5 - ניצחון נגד יוגוסלביה 3:1 - הפסד נגד פולין 3:1 - הפסד נגד דנמרק 2:2 - תיקו נגד אוסטריה 3:1 - הפסד נגד פינלנד 2:2 - תיקו נגד ליטא 1.5:2.5 - ניצחון נגד אסטוניה 2.5:1.5 - הפסד נגד ארגנטינה 2.5:1.5 - הפסד נגד רומניה 1.5:2.5 - ניצחון נגד אנגליה 2.5:1.5 - הפסד נגד צ'כוסלובקיה 2:2 - תיקו נגד ארצות הברית 3.5:0.5 - הפסד נגד הונגריה 3.5:0.5 - הפסד נגד שוודיה 3:1 - הפסד מדיה וקבצים בנושא אולימפיאדת השחמט 1935 בוויקישיתוף מידע על התחרות, באתר אולימפבייס (באנגלית)
ימאי שיטור

ימאי שיטור הוא שוטר מוסמך במשטרת ישראל בעל תעודה. אדם בעל רקע וידע בתחום הימאות שנבחר לשרת ביחידת השיטור הימי בתפקיד ימאי שיטור. הבחירה נעשית בתאום מקצועי של המדור הימי במטה הראשי תחת פיקוד מטה משטרת ישראל. תפקיד ימאי שיטור מקביל לתפקיד שוטר על פי משמעותו בפקודת המשטרה, אך בים. ימאי שיטור הוא בעל הסמכה נוספת הקשורה בימאות, נוהל וחוק השיט בכלי שיט קטנים. תפקידו, שיטור לשמירת הסדר צבורי והחוק הפלילי בים על ידי פיקוח ואכיפת חוקי מדינת ישראל החלים על רישוי ושימוש מותר בכלי שיט קטנים כמו אופנועי ים, סירות גומי, סירות, סירות מנוע, מפרשיות. שניים עד שלושה ימאי שיטור מאיישים כלי שיט של יחידת השיטור הימי. קיימות 6 תחנות שיטור ימי בישראל: באילת, באגם כנרת, בעכו, חיפה, תל אביב ובאשקלון. כלי השיט של יחידת השיטור: ספינות עם שני מנועים המיועדות לשהות ארוכה בים ספינות בעלות מנוע המיועדות לשיט בקרבת החוף סירות גומי (בקיץ נעזרים באופנועי ים) כוח שיטור ימי מול חופי תל אביב, ביום העצמאות, 2021 כוח שיטור ימי במעגן של תחנת הכוח רדינג, 2012 כוח שיטור ימי במעגן של תחנת הכוח רדינג, 2012 יחידת השיטור הימי, משטרת ישראל ערך זה הוא קצרמר בנושא ימאות ובנושא חוק ומשפט. אתם מוזמנים לתרום לוויקיפדיה ולהרחיב אותו.